saṃvatsaré 'nubrūyāddū́yorityu haíka āhuḥ saṃvatsare vai tadréto 'siñcantsá saṃvatsaré kumārò 'jāyata tásmāddū́yorevá cinuyādvū́yoránubrūyādíti saṃvatsare tvèvá cinuyā́tsaṃvatsaré 'nubrūyādyadvāva rétaḥ siktaṃ tádevá jāyate tattáto vikriyámāṇameva várdhamānaṃ śete tásmātsaṃvatsará evá cinuyā́tsaṃvatsaré 'nubrūyāttásya citásya nā́ma karoti pāpmā́namèvāsya tadápahanti citránāmānaṃ karoti citrò 'sī́ti sárvāṇi hí citrā́ṇyagníḥ